TENISKI SAVEZ SRBIJE

KONKURS ZA IZBOR FED KUP KAPITENA

Na osnovu odredbe člana 4. pravilnika Dejvis i Fed kup reprezentacija, Upravni odbor TSS je dana 09.03.2020. godine doneo odluku o raspisivanju javnog konkursa za izbor Fed kup kapitena.

Pravo učešća na konkursu mogu imati lica koja ispunjavaju sledeće uslove:

- Da se radi o punoletnim državljanima Republike Srbije, sa državljanstvom stečenim najkasnije 24 meseca pre dana objavljivanja konkursa;

- Da se radi o bivšim teniserima ili teniskim trenerima sa iskustvom na ATP ili WTA turu u trajanju od najmanje 5 godina, ili o bivšim saveznim kapitenima Dejvis i Fed kup tima, sa iskustvom u radu na tim pozicijama u trajanju od najmanje 5 godina (Prednost imaju treneri koji su radili na WTA turu);

- Iskustvo u radu sa nacionnalnim selekcijama;

- Da poseduju trenersku licencu TSS ili neku od medjunarodnih priznatih licenci;

- Da imaju završenu najmanje srednju školu;

- Da ispunjavaju Opšte uslove iz Zakona o sporu Republike Srbije;

- Da nije u pitanju lice koje je ranije nastupalo za tenisku reprezentaciju bilo koje druge nacije u Fed kup-u ili na Olimpijskim igrama;

Prijava na konkurs treba da sadrži:

- kratku biografiju kandidata;

- potpisanu izjavu da se kandiduje za mesto Fed kup kapitena TSS;

- kopiju diplome srednje škole;

- kopiju trenerske licence, osim u slučaju da se radi o licenci izdatoj od strane TSS;

- predlog plana rada u četvorogodišnjem periodu(2020-2024. godine)

Savezni kapiten se bira na period do završetka Olimpijskih igara u 2024.godine.

Rok za podnošenje prijava na konkurs je 7 dana od objavljivanja konursa na internet stranici TSS-a, a najkasnije do 17.03.2020. godine.

Prijave se podnose Upravnom odboru TSS, preko kancelarije sekreterijata TSS, lično ili putem preporučene pošiljke na adresu Bulevar Despota Stefana 62-64,11000 Beograd, ili mejl adresu office@teniskisavez.com , sa naznakom „Prijava na konkurs za izbor kapitena Fed kup tima Srbije“.

U Beogradu, dana 09.03.2020. godine Sekreterijat TSS